

 **Р Е П У Б Л И К А С Р Б И Ј А**

 **Основна школа**

 **„РАТКО ЈОВАНОВИЋ“**

 **Бр. 110**

 **10. 04. 2024. год.**

 **К Р У Ш Ч И Ц А**

На основу члана 32. став 5. и 6. Посебног колективног уговора за запослене у основним и средњим школама и домовима ученика ( „ Службенигласник РС „ бр. 21/15, 92/20 и 123/22 ), члана 119. и 189. Закона о основама система образовања и васпитања ( „ Службени гласник РС „ бр. 88/17, 27/18- др. закон, 10/19, 27/18- др. закон, 6/20,и 92/23 129/21 ), Школски одбор Основне школе „ Ратко Јовановић“ Крушчица, на седници одржаној дана 10. 04. 2024. године, донео је

**П Р А В И Л Н И К**

**О НАГРАЂИВАЊУ ЗАПОСЛЕНИХ И УЧЕНИКА**

**ОСНОВНЕ ШКОЛЕ „ РАТКО ЈОВАНОВИЋ“ КРУШЧИЦА**

**I ОПШТЕ ОДРЕДБЕ**

**Члан 1.**

Правилником о награђивању запослених и ученика ( у даљем тексту Правилник ) у Основној школи „ Ратко Јовановић“ Крушчица ( у даљем тексту: Школа ), у складу са Посебним колективним уговором за запослене у основним и средњим школама и домовима ученика, уређују награде запосленима и ученицима у Школи, на основу остварених резултата на такмичењима из наставних предмета, на основу лепог понашања ученика, као и начин обезбеђивања средстава за награде.

.

**Члан 2.**

Стваралачки рад запослених у Школи на унапређењу образовно васпитног рада и организацији рада, и учешће ученика на такмичењима из наставних предмета, посебно се стимулишу и награђују сразмерно оствареним резултатима таквог рада.

**II НАГРАДЕ ЗАПОСЛЕНИМА И УЧЕНИЦИМА**

**Члан 3.**

Запослени у Школи су дужни да свој посао обављају савесно и непристрасно у складу са Уставом и Законом.

**Члан 4.**

Награде запосленима и ученицима у виду новчане награде исплаћују се из буџета Општине Ариље, које Школа добија ребалансом буџета.

**III ВРСТЕ НАГРАДА**

 **Члан 5.**

**5.1. Награде ученицима**

1) За освојено прво, друго или треће место на свим такмичењима и свим нивоима такмичења, изузев школског, сваки ученик се похваљује одговарајућом дипломом.

2) За освојено прво место на општинском такмичењу, ученик се награђује одговарајућом књигом.

3) За освојено прво, друго или треће место на окружном такмичењу и свим даљим нивоима такмичења, ученик се награђује књигом.

4) За постигнуте резултате у индивидуалним спортовима, важе иста правила награђивања као и за постигнуте успехе на такмичењима у знању.

5) За освојено прво или друго место на општинском и окружном такмичењу у екипним спортoвима, екипи се додељује диплома.

6) Уколико у току једне школске године, ученик или више њих, по мишљењу наставника и ученика, покаже највише позитивних поступака и особина, покаже знање на такмичењима, награђује се одласком на излет/екскурзију ( уколико се организује) или пригодним поклоном, на основу одлуке Наставничког већа.

7) Ђак генерције ( односи се на ученике осмог разреда) награђује се књигом.

**5.2. Награде наставницима**

1) Наставник, чији ученик ( или екипа) освоји прво место на општинском такмичењу, награђује се књигом.

2) Наставник, чији ученик ( или екипа) освоји једно од прва три места на окружном или републичком такмичењу, поред припадајуће дневнице, награђује се новчаном наградом у висини једне дневнице.

**IV ПРЕЛАЗНЕ И ЗАВРШНЕ ОДРЕДБЕ**

**Члан 6.**

Поступак измена и допуна овог правилника врши се на начин и по поступку како је утврђено доношењем Правилника.

**Члан 7.**

О спровођењу овог Правилника стараће се директор Школе.

**Члан 8.**

 Да­ном сту­па­ња на сна­гу Правилника пре­ста­је да ва­жи Правилник о награђивању запослених и ученика Основне школе ,,Ратко Јвановић“ Крушчица, за­ве­ден под бро­јем 299/2, од 22. 11. 2017. го­ди­не.

**Члан 9.**

Овај правилник ступа на снагу осмог дана од дана објављивања на огласној табли школе.

 **Председник Школског одбора** Милош Јоксимовић

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_